Die woord Landdros is afgelei van 'n Middelhoog-Duitse woord 'Drost' wat goewerneur van 'n provinsie beteken. Dit is in Suid-Afrika deur die Nederlandse Oos-Indiese Kompanjie ingestel. Die eerste aanstelling is in 1685 gedoen toe Jan Mulder landdros van Stellenbosch geword het waar hy die plaaslike hof gepresideer het, bygestaan deur vier "heemraden". Die titel landdros het in 1828 aan die Kaap verdwyn en is deur magistraat en staatskommissaris vervang. Dit het in die Boererepublieke herleef. In 1957 is dit herstel as die amptelike ekwivalent van magistraat. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.